Jou sterre vir Donderdag, 25 Augustus 2016
JY LEES NOU Jou sterre vir Donderdag, 25 Augustus 2016
Mense gaan hul emosies terughou, maar dit beteken nie hulle gee nie om nie.
Vir 'n Maagd is jy baie ekstrovert. Die komende jaar is die tyd om die balans te vind tussen ander se goedkeuring kry en om te leer om jouself werklik te waardeer.
Wees versigtig hoe jy met ander kommunikeer. As jy te sakegeoriënteerd is, kan hulle aanstoot neem. Jy het werk om te doen en projekte om klaar te maak, maar moenie die persoonlike stempel afskeep nie.
Dis tyd om dinge uit te praat met 'n getroue kollega of intieme vriend. Wat 'n sensitiewe finansiële saak betref, moet jy die versoeking weerstaan om 'n familielid aan te hits of 'n gesagsfiguur die harnas in te jaag.
Moenie dat 'n traak-my-nie-agtige houding jou pootjie nie, Tweeling. Jy het ambisieuse planne en voornemens, maar dit gaan net slaag as jy ander mense aan jou kant kan kry. 'n Sorgelose houding gaan jou nêrens bring nie.
Dit voel of jy vandag in alle rigtings getrek word; persoonlike, werk- of verhoudings-verantwoordelikhede verg ekstra tyd en aandag. Dis 'n emosionele wipplank, so pas aan.
Jy wil besluite neem, maar daar is 'n groot verskil tussen leiding neem en net eenvoudig baasspelerig wees. Dominerende optrede gaan lei tot dramas, so trek maar die baadjie van nederigheid aan.
Met vier planete in jou teken is daar 'n neiging om ekstra krities oor jouself en ander mense te wees. Maar eerder as foute soek, is dit tyd om jou gedagtes te laat gaan en na langtermynoplossings te soek.
Kommunikasie en kreatiwiteit is vandag in die kollig met jou intuïsie wat inskop en jy wat ander mense se gevoelens en gemoedere raaksien. Trap egter versigtig naby 'n weerspannige familielid of buurman.
Geldsake is tans in jou gedagtes aangesien Mars en Saturnus jou geldsone aanwakker. As jy verkwistend en spandabel optree, gaan jy later die prys daarvoor betaal.
Die fokus is op jou werk of jou reputasie in jou invloedsirkel. Familielede en kollegas het heelwat beweegruimte nodig. Niemand wil vandag vasgekeer voel nie.
Die druk tuis of by die werk is aan die opbou en dit voel of alles nou dadelik moet klaarkom. As jy gedissiplineerd en aanpasbaar is, gaan jy probleme sonder groot dramas kan oplos.
Waterdraers het gewoonlik baie avontuurlike drome en voorloperplanne. Maak egter seker jy het ook die dissipline en vasberadenheid om daardie planne te verwesenlik.
Buigbare Visse – moenie meegevoer raak met wilde verbeeldings wat geen werklikheidsgrondslag het nie. Die sleutel om 'n intieme verhouding op koers te hou is om duidelik te kommunikeer en dinge realisties te hou.